ผมผ่าฟันคุดช่วงเมื่อวานตอน11โมงครับตอนนี้เลือดหยุดไหลแล้วมีอาการปวดและบวมตอนนี้สงสัยว่าผมไม่สามารถเคี้ยวอาหารได้เนื่องจะผมผ่าฟัน บนล่างซ้ายไปแล้วผมไม่สามารถสบฟันได้รู้สึกเหมือนมีกระพุ้งแก้มากันไว้ด้านที่ผ่า อาการนี้ปกติไหมครับ
สวัสดีค่ะ การดูแลหลังการผ่าฟันคุด คือ- ภายใน 12 ชั่วโมงหลังผ่า ไม่ควรบ้วนน้ำลาย และไม่ควรบ้วนปากด้วยน้ำ เพื่อให้เลือดได้หยุดไหล หลังจากนั้นสามารถที่จะบ้วนปากได้ แต่ไม่ควรใช้แปรงฟันไปแปรงบริเวณที่ผ่าตัด- สำหรับอาหาร ควรเลือกทานอาหารอ่อนๆ ที่ไม่ต้องเคี้ยวในช่วง 3 วันแรก อาหารต้องไม่ร้อน ไม่รสจัด เช่น โจ๊ก ไข่ตุ๋น ไข่ลวก น้ำแกงจืด โยเกิร์ต ข้าวโอ๊ตต้ม รวมถึงเครื่องดื่มต่างๆ เช่น นมวัว นมถั่ว เครื่องดื่มธัญพืชต่างๆ น้ำผัก น้ำผลไม้ เป็นต้น และควรดื่มกับแก้ว ไม่ควรใช้หลอดดูด รวมถึงงดการสูบบุหรี่และดื่มแอลกอฮอล์- หลังจากครบ 3 วันแล้ว ก็สามารถทานอาหารที่เคี้ยวได้ แต่ยังไม่ควรทานอาหารแข็งๆ ที่ต้องบดเคี้ยวมาก เช่น ขนมกรุบกรอบต่างๆ แครกเกอร์ คุ๊กกี้ เนื้อสัตว์ทอดต่างๆ ข้าวเหนียว ผักสด ผลไม้ที่แข็ง เช่น ฝรั่ง มะม่วงดิบ เป็นต้น- ประมาณ 1 สัปดาห์หลังผ่าตัด ก็ควรไปพบแพทย์ตามนัดเพื่อดูแผลและตัดไหมค่ะดังนั้น หากเพิ่งผ่าฟันคุดไปเมื่อวาน แนะนำยังไม่ควรเคี้ยวอาหารอะไรก่อนค่ะ ส่วนการที่ฟันจะสบกันเป็นปกติหรือไม่ และมีผลต่อการเคี้ยวหรือไม่ แนะนำควรรอให้แผลหาย ได้รับการตัดไหมเสียก่อน ทั้งนี้ หากเพิ่งผ่าไปเมื่อวาน เนื่อเยื่อต่างๆ ก็จะยังคงบวมอยู่ได้ และอาจทำให้รู้สึกสบฟันได้ไม่ปกติค่ะ และเมื่อทันตแพทย์นัดไปดูแผล ก็จะประเมินฟันให้อยู่แล้วค่ะ หรือหากไม่แน่ใจ ก็ให้สอบถามทันตแพทย์ได้เลยค่ะ